LATVIJAS REPUBLIKAS MINISTRU KABINETA SĒDE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*protokola izraksts*

|  |  |  |
| --- | --- | --- |
| Rīgā | Nr.13 | 2009.gada 17.februārī |

**63.§**

**Par akciju sabiedrību "Parex banka"**

**TA-375-IP, SAN-572-IP**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(A.Slakteris, M.Bičevskis, N.Melngailis, I.Rimšēvičs, A.Šlesers, I.Krūmane, M.Segliņš, G.Bērziņš, E.Zalāns, I.Godmanis)

1. ~~(IP)~~[[1]](#footnote-1) Atbalstīt galvojuma sniegšanu par akciju sabiedrības "Parex banka" sindicēto kredītu (EUR 500 milj. apmērā ar sākotnējo atmaksas termiņu 2009.gada 29.jūnijā un EUR 275 milj. apmērā ar sākotnējo atmaksas termiņu 2009.gada 18.februārī) pagarināto maksājumu daļu atbilstoši vienošanās nosacījumiem starp akciju sabiedrību "Parex banka" un sindicēto kredītu devējiem, ņemot vērā paredzamo akciju sabiedrības "Parex banka" rekapitalizāciju.

2. ~~(IP)~~[[2]](#footnote-2) Pilnvarot finanšu ministru parakstīt sagatavoto vēstules projektu akciju sabiedrībai "Parex banka" par galvojuma izsniegšanas nosacījumiem.

3. ~~(IP)~~2 Atļaut akciju sabiedrības "Parex banka" valdes priekšsēdētājam N.Melngailim sarunu procesā iepazīstināt ar vēstuli sindicēto kredītu devējus.

4. ~~(IP)~~2 Atbalstīt akcijusabiedrības "Parex banka" pamatkapitāla palielināšanu. Finanšu ministrijai sagatavot un iesniegt Ministru kabinetā nepieciešamos dokumentu projektus, lai līdz gada pārskata apstiprināšanai pamatkapitāls tiktu palielināts.

5. ~~(IP)~~2 Pieņemt zināšanai, ka Latvijas Banka atbalsta kapitāla atjaunošanu akcijusabiedrībai "Parex banka" minimālajā 8 % pietiekamības līmenī līdz 2008.gada pārskata apstiprināšanai (Latvija Bankas 2009.gada 17.februāra vēstule Nr.02-08.1/2009/17).

6. ~~(IP)~~[[3]](#footnote-3) Pieņemt zināšanai akcijusabiedrības "Parex banka" priekšsēdētāja N.Melngaiļa iesniegto informāciju par sarunu apgrūtinājumu ar sindicētā kredīta devējiem sakarā ar Latvijas Bankas 2009.gada 9.februāra vēstulē Nr.001-08.1/37 iekļauto atšķirīgo viedokli.

Ministru prezidents I.Godmanis

Valsts kancelejas direktore G.Veismane

1. deklasificēts 1.punkts saskaņā ar FM 05.05.2009. vēstuli Nr.7-4.1/250 [↑](#footnote-ref-1)
2. deklasificēts 2.-5.punkts saskaņā ar FM 02.12.2009. vēstuli Nr.7-1-4.1/669 [↑](#footnote-ref-2)
3. deklasificēts 6.punkts saskaņā ar FM 06.07.2012. vēstuli Nr.17-1-03/4412 [↑](#footnote-ref-3)